GREEN วิ่งแรง 17% เสี่ยงถูกเทขายทำกำไร หลังเข้าเขต “Overbought”
ราคาหุ้น GREEN วิ่งแรง 17% เสี่ยงถูกเทขายทำกำไร หลังเข้าเขต "Overbought"
ราคาหุ้น GREEN วิ่งแรง 17% เสี่ยงถูกเทขายทำกำไร หลังเข้าเขต "Overbought"
16 เม.ย. 2564

ผู้สื่อข่าวรายงานว่า ราคาหุ้น บริษัท กรีน รีซอร์สเซส จำกัด (มหาชน) หรือ GREEN วันที่ 16 เม.ย.2564 ล่าสุด ณ เวลา 11.41 น. อยู่ที่ระดับ 1.40 บาท ปรับตัวขึ้น 0.20 บาท หรือ 16.67% ด้วยมูลค่าการซื้อขาย 71.86 ล้านบาท

โดยราคาหุ้นปรับตัวขึ้นอย่างต่อเนื่องนับตั้งแต่ราคาหุ้นอยู่ที่ระดับ 1.06 บาท เมื่อวันที่ 8 เม.ย.2564 และเป็นการปรับตัวขึ้นอย่างต่อเนื่อง 4 วันทำการติดต่อกัน
อย่างไรก็ตาม ในทางสัญญานเทคนิคเริ่มเข้าเขตซื้อมากเกินไป หลัง RSI ล่าสุดอยู่ที่ระดับ 82.75 ซึ่งแสดงให้เห็นว่าราคาหุ้นอาจปรับตัวขึ้นสูงกว่าความเป็นจริง และอาจจะทำให้มีแรงขายออกมาอย่างรวดเร็ว
ด้านผลการดำเนินงานปี 2563 บริษัทมีกำไรสุทธิ 6.83 ล้านบาท ปรับตัวเพิ่มขึ้นจากช่วงเดียวกันเมื่อปีก่อนมีกำไรสุทธิ  4.01 ล้านบาท